Etnia

Un'etnia - dae su gregu clàssicu: έθνος ethnos, ‘pòpulu’ o ‘natzione’ -​ est un'imparis de persones chi s'identìficant cun una matessi comunidade linguìstica, culturale, etz. In su Ditzionàriu Unisversale Rubattu est tradùsidu intre àteros comente "ereu", "genia", "casta".

Sa pertenèntzia ètnica si tendet a definire comente un'erèntzia culturale cumpartzida, ereu, mitu de orìgine, istòria, pàtria, limba o dialetu, sistemas simbòlicos comente religione, mitologia e rituales, coghina, istile de bestire, arte o aparèntzia fìsica. Is grupos ètnicos podent cumpartzire unu sùrvile istrintu o ampru de partimòniu genèticu, segundu s'identificatzione de su grupu, e grupos medas tenent patrimòniu genèticu ammisturadu.

Su cuntzetu de etnia est in die de oe tentu in cunsideru pro definire is sotziedades umanas, sende chi no ispricat bene sa realidade empìrica, a sa matessi manera chi acadesset cun su cuntzetu de ratza aplicada in èsseres umanos. De su restu, no est possìbile dislindare de manera nida e obietiva grupos umanos subra sa base de critèrios ètnicos, giai chi in realidade esistet una retza de caraterìsticas culturales trobeddadas.
Riferimentos

Categoria: Sotziedade